CELEX: 62017TN0809
Language: bg
Date: 2017-12-07 00:00:00
Title: Дело T-809/17: Жалба, подадена на 7 декември 2017 г. — Intercontact Budapest/CdT

26.2.2018   
            
            
               BG
            
            
               Официален вестник на Европейския съюз
            
            
               C 72/37
            
         Жалба, подадена на 7 декември 2017 г. — Intercontact Budapest/CdT
   (Дело T-809/17)
   (2018/C 072/48)
   Език на производството: унгарски
   
      Страни
   
   
      Жалбоподател: Intercontact Budapest Fordító és Pénzügyi Tanácsadó Kft. (Будапеща, Унгария) (представител: É. Subasicz, abogada)
   
      Ответник: Център за преводи за органите на Европейския съюз (CdT)
   
      Искания
   
   Жалбоподателят иска от Общия съд:
   
               —
            
            
               като главно искане, да се произнесе по въпроса дали точките за оценка, предоставени на всеки оферент, отговарят на действителното положение въз основа на сравняването на представените оферти, и дали са съобразени с принципите на равно третиране, на недопускане на дискриминация, на пропорционалност и на прозрачност,
            
         
               —
            
            
               при условията на евентуалност спрямо главното искане, да отмени решението на ответника от 10 юли 2017 г. относно резултата от процедурите за възлагане на обществени поръчки FL/GEN 16-01 и FL/GEN 16-02,
            
         
               —
            
            
               при условията на евентуалност спрямо предходното искане, да отмени процедурата за възлагане на обществена поръчка,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първото основание: нарушение на принципите на равно третиране, на недопускане на дискриминация, на пропорционалност и на прозрачност, тъй като ответникът е приложил различно оценяване на оферентите в процедурите за възлагане на обществени поръчки, в смисъл че във всяка от процедурите е оценил по различен начин идентични дейности (1).
            
         
               2.
            
            
               Второто основание: ответникът е злоупотребил с власт, тъй като не е предоставил информацията, изисквана в процедурите за възлагане на обществени поръчки (2).
            
         
               3.
            
            
               Третото основание: нарушение на изискването за прозрачност на процедурите за възлагане на обществени поръчки, тъй като ответникът само е публикувал резултатите от процедурата в Официален вестник, при това несвоевременно, без да изложи пълната информация, предвидена в съответната директива на Съюза (3).
            
         
               4.
            
            
               Четвъртото основание: ответникът е нарушил Директивата за обществените поръчки, тъй като не е посочил сроковете за подаване на жалба, с което е ограничил възможността за обжалване (4).
            
         
      (1)  Съображения 1 и 90 от Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, 2014 г., стр. 65).
   
      (2)  Член 113 от Регламент (ЕС, Евратом) № 966/2012 на Европейския парламент и на Съвета от 25 октомври 2012 година относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 2012 г., стр. 1).
   
      (3)  Член 50 от Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, 2014 г., стр. 65).
   
      (4)  Приложение V, част Г, точка 16 от Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, 2014 г., стр. 65).